కొన్రాడ్ సంగ్మా

కొన్రాడ్ సంగ్మా(జననం 1978 జనవరి 27) భారతదేశానికి చెందిన రాజకీయ నాయకుడు, ప్రస్తుతం మేఘాలయ రాష్ట్ర ముఖ్యమంత్రి. కొన్రాడ్ సంగ్మా 2016లో అతని తండ్రి పి.ఎ. సంగ్మా మరణించిన తరువాతనుండి నేషనల్ పీపుల్స్ పార్టీకి నాయకత్వం వహిస్తున్నాడు. 2008లో సంగ్మా మేఘాలయ కేబినెట్లో అతి పిన్న వయసుగల ఆర్థిక మంత్రిగా రికార్డు సాధించాడు.

వ్యక్తిగత జీవితం 
కొన్రాడ్ సంగ్మా మేఘాలయలోని వెస్ట్ గారో హిల్స్ జిల్లాలోని తురాలో 1978 జనవరి 27 న జన్మించాడు. అతని తండ్రి పూర్ణ సంగ్మా మేఘాలయ మాజీ ముఖ్యమంత్రిగా అలాగే  లోక్సభ స్పీకర్ గా కూడా పని చేసాడు. కొన్రాడ్ తన చిన్న వయసులో ఢిల్లీలో ఉండేవాడు అక్కడే సెయింట్ కొలంబస్ స్కూల్లో తన పాఠశాల విద్యను అభ్యసించాడు. పెన్సిల్వేనియా విశ్వవిద్యాలయం  వార్టన్ స్కూల్ నుండి వ్యవస్థాపక నిర్వహణ వ్యాపార శాస్త్రంలో బ్యాచిలర్ డిగ్రీ పొందాడు, ఆ తరువాత లండన్ ఇంపీరియల్ కాలేజి నుండి  ఆర్థిక శాస్త్రంలో ఎం.బి.ఎ  పట్టా పొందాడు.

కెరీర్ 
చదువు పూర్తి చేసిన తరువాత,తన తండ్రి పి. ఎ. సంగ్మా సహాయంకోసం నేషనలిస్ట్ కాంగ్రెస్ పార్టీ (ఎన్‌సిపి) ప్రచార నిర్వాహకుడిగా సంగ్మా తన రాజకీయ జీవితాన్ని 1990 చివరలో  ప్రారంభించాడు. 2004లో జరిగిన మేఘాలయ శాసనసభ ఎన్నికల్లో పోటీ చేసి 182 ఓట్లతో ఓటమి పాలయ్యాడు. ఆ తరువాత 2008 సంగ్మా అతని సోదరుడు జేమ్స్ సంగ్మా ఇద్దరు ఎమ్యెల్యే గా గెలుపొందారు.

2009 నుండి 2013 వరకు సంగ్మా మేఘాలయ శాసనసభలో ప్రతిపక్ష నాయకుని పదవిలో ఉన్నాడు. ఆ సంవత్సరం ప్రారంభంలో తన తండ్రి మరణించిన తరువాత మార్చి 2016 లో అతను నేషనల్ పీపుల్స్ పార్టీ (ఎన్‌పిపి) జాతీయ అధ్యక్షుడిగా ఎన్నికయ్యాడు. అదే సంవత్సరం మేలో జరిగిన లోక్సభకు ఉప ఎన్నికలో తుర నుండి పోటీ చేసి, రికార్డు స్థాయిలో 1.92 లక్షల ఓట్ల తేడాతో గెలిచాడు.

ముఖ్యమంత్రిగా 
2018 మార్చి 6వ తారీఖున కొన్రాడ్ సంగ్మా మేఘాలయ ముఖ్యమంత్రిగా ప్రమాణ స్వీకారం చేసాడు.

మూలాలు 

భారతదేశ రాష్ట్రాల ముఖ్యమంత్రులు
రాజకీయ నాయకులు
1978 జననాలు
మేఘాలయ ముఖ్యమంత్రులు
జీవిస్తున్న ప్రజలు

బాహ్య లంకెలు 

 Conrad Sangma bioprofile at loksabha.nic.in